אן האת'וויי

אן ז'קלין האת'וויי (באנגלית: Anne Jacqueline Hathaway; נולדה ב-12 בנובמבר 1982) היא שחקנית קולנוע אמריקאית, זוכת פרס אוסקר, פרס גלובוס הזהב ופרס גילדת שחקני המסך לשנת 2012. האת'וויי הייתה מועמדת לפרס אוסקר לשחקנית הטובה ביותר לשנת 2008 על משחקה בסרט "רייצ'ל מתחתנת". בשנת 2010 זכתה בפרס אמי לדיבוב הטוב ביותר על תפקידה כנסיכה פנלופי בסדרה "משפחת סימפסון" ובשנת 2012 זכתה בפרס אוסקר לשחקנית המשנה הטובה ביותר עבור "עלובי החיים".

ביוגרפיה
האת'וויי נולדה בברוקלין, ניו יורק שבארצות הברית, למשפחה קתולית. אביה עורך דין ואימה שחקנית. היא גדלה בניו ג'רזי ולמדה בתיכון במגמת תיאטרון, וכן מספר שנים בבית-ספר לאמנויות משחק. יש לה אח גדול ואח צעיר ממנה. בגיל 15, לאחר שגילתה שאחיה הגדול הוא הומוסקסואל, הרגישה שאינה יכולה להשתייך לדת שאינה מקבלת את הנטיות המיניות של אחיה, ומאז הגדירה עצמה כנוצרית ללא שיוך ספציפי.

האת'וויי, זמרת סופרן, הופיעה פעמיים בשנת 1998 בקונצרטים גדולים, אחד מהם בקרנגי הול. שלושה ימים לאחר ההופעה בקרנגי הול היא לוהקה לסדרה "Get Real". לאחר עונה אחת ירדה הסדרה. תפקידה הראשון בקולנוע היה בסרט "The Other Side of Heaven" שיצא בשנת 2001. לפני שהשתתפה בסרט, נבחנה האת'וויי והתקבלה לתפקיד הראשי בסרט "יומני הנסיכה", אשר בעקבותיו זכתה לפרסום והכרה. לאחר שלוש שנים השתתפה בסרט ההמשך "יומני הנסיכה 2: אירוסין מלכותיים" ובסרט המשפחה המוזיקלי "הקסם של אלה". לאחר מכן קיבלה תפקידים רציניים יותר שכללו גם עירום, בהם בסרט "הר ברוקבק", בסרט "משחקי גנגסטה" ובסרט "על אהבה וסמים אחרים".

בשנת 2005 השתתפה בסרט האנימציה "כיפה אדומה: הסיפור האמיתי" שבו דיבבה דמות ראשית. בשנת 2006 כיכבה בקומדיה "השטן לובשת פראדה". באותה שנה השתתפה בסרט "להיות ג'יין". בשנת 2009 שיחקה בסרט "מלחמת הכלות", שלא זכה להצלחה רבה. בשנת 2010 שיחקה האת'וויי בסרטים "אליס בארץ הפלאות" (את המלכה הלבנה) ו"יום האהבה", והופיעה כשחקנית אורחת בתור עצמה בסרט "PoliWood". בהמשך אותה שנה יצא לאקרנים סרט ביוגרפי על חייה של השחקנית והזמרת ג'ודי גרלנד, בו כיכבה האת'וויי בגילום דמותה של גרלנד.

בפברואר 2011 הנחתה את טקס פרסי אוסקר יחד עם השחקן ג'יימס פרנקו. ב-2012 השתתפה בסרט "עלייתו של האביר האפל" בתפקיד סלינה קייל (אשת החתול), וכן גילמה את פנטין בסרט הדרמה מוזיקלי, "עלובי החיים". על תפקידה זה זכתה בפרס אוסקר לשחקנית המשנה הטובה ביותר, פרס גלובוס הזהב ובפרס גילדת שחקני המסך בקטגוריית שחקנית המשנה הטובה ביותר בסרט קולנוע.

בשנת 2015 שיחקה לצד רוברט דה נירו בסרט הקומדיה "המתמחה".

בשנת 2017 שיחקה במותחן "קולוסאל". בשנת 2018 שיחקה בקומדיית הפשע "אושן 8".

חיים אישיים
בנובמבר 2011 התארסה האת'וויי עם בן זוגה זה שלוש שנים, השחקן האמריקאי-יהודי אדם שולמן.
ב-29 בספטמבר 2012 הם התחתנו בטקס משולב של נצרות ויהדות. ב-24 במרץ 2016 ילדה את בנם הבכור. בנובמבר 2019 ילדה את בנם השני.

פילמוגרפיה

קולנוע

טלוויזיה

קישורים חיצוניים 

 אן האת'וויי, באתר "סרטים"
 ריאיון אוהב לכבוד הסרט יום האהבה עם אן האת'ווי, באתר YouTube, 4 בפברואר 2010

הערות שוליים

ניו יורק: אישים
מנחי האוסקר
זוכי פרס גילדת שחקני המסך - שחקנים
זוכי אוסקר: שחקנית המשנה הטובה
זוכי אוסקר: שחקן המשנה הטוב
זוכות פרס באפט"א לשחקנית המשנה הטובה ביותר
בוגרות אוניברסיטת ניו יורק
בוגרי אוניברסיטת ניו יורק
זוכי אמי בפריים טיים: דיבוב
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
שחקניות תיאטרון אמריקאיות
מדבבות אמריקאיות
זוכי פרס גלובוס הזהב: קולנוע: שחקנית משנה
זוכי פרס גלובוס הזהב: קולנוע: שחקן משנה
פמיניסטיות אמריקאיות
זוכי פרס בחירת הנוער
בוגרי ואסר קולג'
בוגרות ואסר קולג'
אמריקאיות שנולדו ב-1982
אמריקאים שנולדו ב-1982
זוכות פרס איגוד מבקרי הקולנוע האמריקאי לשחקנית הטובה ביותר
זוכות פרס סאטורן לשחקנית משנה בקולנוע